რონალდ კუმანი

რონალდ კუმანი (დ. 21 მარტი, 1963, ზაანდამი, ნიდერლანდები) — ნიდერლანდელი ფეხბურთელი და ფეხბურთის მწვრთნელი, თამაშობდა მცველისა და ნახევარმცველის პოზიციაზე. იყო საფეხბურთო კლუბ „ბარსელონას“ მთავარი მწვრთნელი. შეტევაში იყო ერთ-ერთი საუკეთესო ცენტრალურ მცველებს შორის, გამოირჩეოდა ზუსტი დარტყმებით შორიდან, განსაკუთრებით საჯარიმო დარტყმებით.
მიუხედავად იმისა, რომ კუმანი ცენტრალური მცველი იყო, ჰოლანდიელმა სახელი გაითქვა თავისი ბომბარდირული თვისებებითაც. მას მცველებს შორის ყველაზე მეტი - 207 გოლი აქვს გატანილი. კუმანი ცნობილი იყო თავისი საჯარიმო დარტყმებით, საიდანაც ბევრი მნიშვნელოვანი გოლი გაიტანა. 1992 წლის ჩემპიონთა თასის ფინალში მის მიერ დამატებით დროში გატანილმა საჯარიმომ „ბარსელონას“ პირველად მოაგებინა ეს ტიტული. ამ გოლით იგი პირველი ფეხბურთელი გახდა, რომელსაც უეფა-ს ზედიზედ ორი სხვადასხვა ტურნირის ფინალში აქვს გატანილი.
ჰოლანდიის ნაკრების შემადგენლობაში კუმანმა 1990 და 1994 წლის მსოფლიო ჩემპიონატები ჩაატარა. სულ კი 78 მატჩში ეროვნული გუნდის სასარგებლოდ 14 გოლი გაიტანა.
კარიერა
კუმანმა პროფესიონალური კარიერა 1980 წელს „გრონინგენში“ დაიწყო. შემდეგ ითამაშა ამსტერდამის „აიაქსში“, ეინდჰოვენის „პსვ“-ში, „ბარსელონასა“ და ბოლოს როტერდამის „ფეიენორდში“. ხანგრძლივი კარიერის განმავლობაში კუმანმა მოიგო: 2 ჩემპიონთა თასი, 5 ჰოლანდიის ჩემპიონატი, 4 ესპანეთის ჩემპიონატი, 1 ესპანეთის თასი და ასევე ევროპის ჩემპიონატი, 1988 წელს.
ადრეული წლები
საფეხბურთო კარიერის დასრულების შემდეგ მუშაობდა გუს ჰიდინკის სამწვრთნელო შტაბში, ფრანკ რეიკაარდსა და იოჰან ნესკენსის გვერდით, 1998 წლის მსოფლიო ჩემპიონატზე. ჩემპიონატის დასრულების შემდეგ იგი „ბარსელონაში"“ მთავარი მწვრთნელის თანაშემწედ დანიშნეს. 2000 წელს კი პირველად დაიწყო დამოუკიდებლად მუშაობა და არნემის „ვიტესის“ მთავარი მწვრთნელი გახდა. მცირე ბიუჯეტის მქონე გუნდი კუმანმა უეფა-ს თასზე გაიყვანა.
აიაქსი ამსტერდამი
2001 წელს კუმანი „აიაქსის“ მთავარი მწვრთნელი გახდა. პირველივე სეზონში მისმა გუნდმა ჰოლანდიის ჩემპიონატი და თასი მოიგო. მომდევნო წარმატებას „აიაქსმა“ 2003-04 წლების სეზონში მიაღწია, მაგრამ უეფა-ს თასზე „ოსერთან“ დამარცხების შემდეგ კუმანი გუნდიდან წავიდა.
ბენფიკა ლისაბონი
2005 წელს მან უკვე ლისაბონის „ბენფიკა“ ჩაიბარა. იმ სეზონში კუმანის გუნდმა პორტუგალიის სუპერთასი და ჩემპიონატის ბრინჯაოს მედლები მოიგო, ხოლო მომდევნო წელს ჩემპიონთა ლიგის 1/4 ფინალში მომავალ გამარჯვებულ „ბარსელონასთან“ დამარცხდა.
პსვ ეინდჰოვენი
შემდეგი, 2006-07 წლების სეზონი ეინდჰოვენის „პსვ“-ში გაატარა, მან გუს ჰიდინკი ჩაანაცვლა. მისი ხელმძღვანელობით კლუბმა მეორე ადგილოსან „აიაქსს“ მხოლოდ 1 გოლით გადაუსწრო და მოიპოვა ნიდერლანდის ჩემპიონის ტიტული. სეზონის დასრულების შემდეგ კუმანმა კლუბი დატოვა.
ვალენსია
2007 წლის 31 ოქტომბერს პრიმერა დივიზიონში მოასპარეზე „ვალენსიასთან“ მოაწერა კონტრაქტს ხელი, გუნდი 5 ნოემბერს ჩაიბარა. მისი მეთაურობით კლუბმა შეძლო ესპანეთის თასის მოპოვება, რომელიც „ვალენსიას“ 1999 წლის შემდეგ არ ჰქონდა მოგებული. ეს ტიტული კუმანს ფეხბურთელობის პერიოდშიც ჰქონდა მოგებული, „ბარსელონის“ შემადგენლობაში. ლიგის გათამაშებაში კლუბი მე-15 ადგილამდე ჩამოქვეითდა მხოლოდ 2 ქულა აშორებდა დასაქვეითებელ ზონას, ამავდროულად უეფა-ს ჩემპიონთა ლიგის ჯგუფურ ეტაპზე ბოლო ადგილი დაიკავა. ბილბაოს „ატლეტიკთან“ წაგებული მატჩის შემდეგ (5-1), 2008 წლის 21 აპრილს კუმანი გაათავისუფლეს თანამდებობიდან.
ალკმარი
2009 წლის 18 მაისს ჩაიბარა „ალკმარი“, რომელმაც წინა სეზონში ლუი ვან გალის მეთაურობით ნიდერლანდის ჩემპიონობა მოიპოვა. ამავე წლის 5 დეკემბერს, ლიგის 16 მატჩიდან 7-ის წაგების შემდეგ კუმანმა მორიგი კლუბი დატოვა.
ფეიენორდი როტერდამი
2 წლიანი შესვენების შემდეგ მორიგი ნიდერლანდური კლუბი, როტერდამის ფეიენორდი ჩაიბარა, კუმანმა კლუბთან 1 წლიანი კონტრაქტი გააფორმა. „ფეიენორდის“ მწვრთნელად დანიშვნის შემდეგ იგი გახდა პირველი ადამიანი, რომელმაც ნიდერლანდების ე.წ. „ტრადიციული დიდი სამეულის“ („აიაქსი“, „PSV“, „ფეიენორდი“) რიგებში გაატარა როგორც საფეხბურთო ისე სამწვრთნელო კარიერის წლები. 2012 წლის დასაწყისში კონტრაქტი გააგრძელა და კლუბში კიდევ 2 წელი დარჩა. 2014 წლის თებერვალში კლუბი დატოვა.
საუთჰემპტონი
2014 წლის ივნისში 3 წლიანი კონტრაქტი გააფორმა პრემიერ ლიგაში მოასპარეზე „საუთჰემპტონთან“, მან მაურისიო პოჩეტინოს ადგილი დაიკავა.~
მისი ხელმძღვანელობით ჩატარებულ პირველ ექვს თამაშში გუნდმა 4 მოგების, 1 ფრის და 1 წაგების შემდეგ 13 ქულა დააგროვა და ლიგის ცხრილში მეორე ადგილი დაიკავა.
მიღწევები
საკლუბო
აიაქსი
ერედივიზია (1): 1984–85
ნიდერლანდების საფეხბურთო თასი (1): 1985–86
PSV ეინდჰოვენი
ერედივიზია (3): 1986–87, 1987–88, 1988–89
ნიდერლანდების საფეხბურთო თასი (2): 1987–88, 1988–89
ევროპის თასი: 1987–88
ბარსელონა
პრიმერა დივიზიონი (4): 1990–91, 1991–92, 1992–93, 1993–94
ესპანეთის თასი (1): 1989–90
ევროპის თასი: 1991–92
ესპანეთის სუპერთასი (3): 1991, 1992, 1994
უეფა-ს სუპერთასი (1): უეფა-ს სუპერთასი 1992|1992]]
სანაკრებო
არაოფიციალური მსოფლიო ჩემპიონატი (1): 1985
ევროპის ჩემპიონი (1): 1988
ინდივიდუალური
ნიდერლანდების წლის ფეხბურთელი (2): 1987, 1988
1988 წლის ევროპის ჩემპიონატის საუკეთესო გუნდის წევრი
უეფა-ს ჩემპიონთა ლიგის ბომბარდირი (1): 1993–94
ერედივიზიის წლის მწვრთნელი: 2011−12
პრემიერ ლიგის თვის მწვრთნელი: სექტემბერი, 2014
სამწვრთნელო
აიაქსი
ერედივიზია (2): 2001–02, 2003–04
ნიდერლანდების თასი (1): 2001–02
ნიდერლანდების სუპერთასი (1): 2002
ბენფიკა
პორტუგალიის სუპერთასი (1): 2005
PSV ეინდჰოვენი
ერედივიზია (1): 2006–07
ვალენსია
ესპანეთის თასი (1): 2007–08
ალკმარი
ნიდერლანდების სუპერთასი (1): 2009
ბარსელონა
ესპანეთის თასი (1): 2020–21
რესურსები ინტერნეტში
რონალდ კუმანი — ForaDeJogo
რონალდ კუმანი — Soccerway
სქოლიო
დაბადებული 21 მარტი
დაბადებული 1963
ნიდერლანდელი ფეხბურთელები
ერედივიზიის ფეხბურთელები
ამსტერდამის აიაქსის ფეხბურთელები
როტერდამის ფეიენორდის ფეხბურთელები
გრონინგენის ფეხბურთელები
ეინდჰოვენის პსვ-ს ფეხბურთელები
ესპანეთის პრიმერა დივიზიონის ფეხბურთელები
ბარსელონის ფეხბურთელები
ნიდერლანდების ნაკრების ფეხბურთელები
1988 წლის ევროპის საფეხბურთო ჩემპიონატის ფეხბურთელები
1990 წლის მსოფლიო საფეხბურთო ჩემპიონატის ფეხბურთელები
1994 წლის მსოფლიო საფეხბურთო ჩემპიონატის ფეხბურთელები
ნიდერლანდელი ფეხბურთის მწვრთნელები
ალკმარის მწვრთნელები
ამსტერდამის აიაქსის მწვრთნელები
როტერდამის ფეიენორდის მწვრთნელები
ლისაბონის ბენფიკას მწვრთნელები
ესპანეთის პრიმერა დივიზიონის მწვრთნელები
ვალენსიის მწვრთნელები
ბარსელონის მწვრთნელები